Dis nie moeilik om jou hart op Broad Valley te verloor nie. Die plaas lê in ’n pragtige hoek van die Overberg en word gekenmerk deur die fynbosbedekte Klein Rivierberge wat in die suide waghou en die smaraggroen koringlande en weivelde wat soos ’n lappieskombers die valleivloer van die ooste tot die weste versier. Dit is dus geen wonder nie dat David en Leigh Kretzmar die eiendom van 105 hektaar opgeraap het toe dit in 2009 te koop aangebied is.
’n Nuwe aanlyn-toerismeportaal ontsluit met net een kliek die wêreld van Suid-Afrikaanse wyntoerisme vir besoekers, skryf Lucille Botha. ’n Poort tot die wynlande, dit is wat die webtuiste www.visitwinelands.co.za bied.